Με απογευματινή προπόνηση στα Σπάτα ολοκληρώθηκε η προετοιμασία της ΑΕΚ για το κυριακάτικο παιχνίδι με τον Ατρόμητο στο Περιστέρι. Όπου η Ένωση, πάει με πολλά προβλήματα. Εκτός αποστολής έμειναν οι τραυματίες Μάνταλος, Τσιγκρίνσκι και Σιμόες (έκαναν θεραπεία και ατομικά προγράμματα εκγύμνασης), αλλά και ο Νίκλας Χουλτ, που αν και επιστρέψει σε φουλ ρυθμούς, προφανώς κρίθηκε πως δεν είναι στο 100% ακόμα. Στα θετικά, η επάνοδος του Μάρκο Λιβάγια, ο οποίος ξεπέρασε την ίωση που τον ταλαιπωρούσε και μπήκε στην αποστολή.



Σε αυτήν βρίσκονται αναλυτικά οι Μπάρκας, Τσιντώτας, Μπακάκης, Οικονόμου, Γκάλο, Τσόσιτς, Σβάρνας, Γιαννούτσος, Κρίστιτσιτς, Αλμπάνης, Κλωναρίδης, Γαλανόπουλος, Άλεφ, Λιβάια, Γιαννιώτας, Μπακασέτας, Πόνσε, Μπογέ.